
అంతర్జాతీయ న్యాయస్థానంలో భారత్ తరపున న్యాయమూర్తి దల్వీర్ భండారీ తన ప్రత్యర్థి బ్రిటిష్ న్యాయమూర్తిపై గెలుపొంది తిరిగి ఎన్నిక కావడం చారిత్రాత్మకం. 15 మంది న్యాయమూర్తుల పానెల్కి మూడేళ్ళకి ఒకసారి జరిగే ఎన్నికలకు భారత్ పోటీ పడడమే కాకుండా, ఐక్యరాజ్య సమితిలో శాశ్వత సభ్యత్వం కలిగిన బ్రిటన్కు గట్టి పోటీ ఇచ్చింది. అడుగడుగునా వ్యూహ ప్రతివ్యూహాలతో సాగిన పోరులో భారత్ పైచేయి సాధించడం, శక్తిమంతమైన బ్రిటన్ ఓడిపోవడం భారత్ దౌత్య విజయానికి సంకేతం. ఐక్యరాజ్యసమితి సాధారణ అసెంబ్లీలో మూడింట రెండొంతుల మెజారిటీ సాధించడం, ఆయా దేశాల్లో భారత్ పట్ల పెరిగిన సానుకూలతకు నిదర్శనం. ఫలితంగా డెబ్భై ఏళ్ల అంతర్జాతీయ న్యాయస్థానం చరిత్రలో మొదటిసారిగా బ్రిటన్కు న్యాయమూర్తి స్థానం లేకుండా పోయినట్లైంది. అదీ ఐక్యరాజ్య సమితి భద్రతా మండలిలో వీటో పవర్ కలిగిన శాశ్వత దేశమయ్యుండీ. ఈ విజయం ద్వారా భారత్ తన శాశ్వత సభ్యత్వం పొందే కల సాకారానికి కొంతకొంత దగ్గరౌతున్నట్టే. ప్రపంచ దేశాల్లో తన వాణికి పెరుగుతున్న గౌరవానికి తగ్గట్టు భారత్ నడుచుకోవాల్సిన బాధ్యత పెరుగుతున్నట్టే. ఈ దౌత్యవిజయం మరిన్ని విజయాలకు స్ఫూర్తి కావాలి. అలీన ఉద్యమంలో సాధించిన నాయకత్వం తరహాలో మళ్ళీ ప్రపంచ దేశాలకు ముందు వరసలో నిలబడగల ఖ్యాతిని సాధించాలి. అగ్రరాజ్యాలకు దీటైన ప్రత్యామ్నాయంగా ఎదగాలి.- డి.వి.జి. శంకరరావు పార్వతీపురం, విజయనగరం జిల్లా

antarjaatiiya nyaayasthaanamlo bharat tarapuna nyaayamuurti dalvir bhandari tana pratyarthi british nyaayamuurtipai gelupondi tirigi ennika kaavadam chaaritraatmakam. 15 mandi nyaayamuurtula paanelki moodellaki okasari jarige ennikalaku bharat poty padadame kakunda, aikyarajya samitilo saashwata sabhyatvam kaligina britonku gatti poty ichindi. adugaduguna vyuha prativyuuhaalatoe saagina porulo bharat paicheyi saadhinchadam, saktimantamaina briton odipovadam bharat dautya vijayaaniki sanketam. aikyaraajyasamiti saadhaarana assembleelo moodinta rendontula magerity saadhinchadam, aayaa deshaallo bharat patla perigina saanukuulataku nidarsanam. phalitamgaa debbhai ella antarjaatiiya nyaayasthaanam charitralo modatisaarigaa britonku nyaayamuurti sthaanam lekunda poyinatlaindi. adhee aikyarajya samiti bhadrata mandalilo veeto paver kaligina saashwata desamayyundi. ee vijayam dwara bharat tana saashwata sabhyatvam ponde kala saakaaraaniki kontakonta daggaroutunnatte. prapancha deshaallo tana vaaniki perugutunna gouravaaniki taggattu bharat naduchukovalsina baadhyata perugutunnatte. ee doutyavijayam marinni vijayaalaku sphurthy kavali. aleena udyamamlo saadhinchina naayakatvam tarahaalo mallee prapancha deshaalaku mundu varasalo nilabadagala khyatini saadhinchaali. agraraajyaalaku deetaina pratyaamnaayamgaa edagaali.- di.vi.ji. sankararao paarvatiipuram, vijayanagaram jilla